O‘zbekistonda turistik yo‘llanma — vaucherning namunaviy shakli tasdiqlandi

O‘zbekistonda turistik yo‘llanma — vaucherning namunaviy shakli va uni to‘ldirish tartibi belgilandi. Bu haqda Turizmni rivojlantirish qo‘mitasi ma’lum qildi.

Mazkur yo‘llanma (vaucher) turistning (turistlar guruhi) sayohat tarkibiga kiritilgan va tadbirkorlik subyekti tomonidan ko‘rsatiladigan xizmatlarni (joylashtirish, ovqatlanish, ekskursiya, transport xizmatlari va boshqalar) to‘langanligi va turist (turistlar guruhi)ning ushbu xizmatlardan foydalanish huquqini tasdiqlovchi hujjat hisoblanadi.
Endilikda turizm faoliyati subyektlari tomonidan turistik-ekskursiya xizmatlari jumlasiga safar tarkibida nazarda tutilgan turistik xizmatlarni ko‘rsatuvchi subyektlarga tasdiqlangan namunaviy shakl bo‘yicha vaucher berilishi mumkin.